CELEX: 32014R0004
Language: el
Date: 2014-01-06 00:00:00
Title: Κανονισμός (ΕΕ) αριθ. 4/2014 της Επιτροπής, της 6ης Ιανουαρίου 2014 , για τροποποίηση του κανονισμού (ΕΚ) αριθ. 640/2009, σχετικά με την εφαρμογή της οδηγίας 2005/32/ΕΚ του Ευρωπαϊκού Κοινοβουλίου και του Συμβουλίου, όσον αφορά τις απαιτήσεις οικολογικού σχεδιασμού ηλεκτροκινητήρων  Κείμενο που παρουσιάζει ενδιαφέρον για τον ΕΟΧ

7.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 2/1
            
         ΚΑΝΟΝΙΣΜΌΣ (ΕΕ) αριθ. 4/2014 ΤΗΣ ΕΠΙΤΡΟΠΉΣ
   της 6ης Ιανουαρίου 2014
   για τροποποίηση του κανονισμού (ΕΚ) αριθ. 640/2009, σχετικά με την εφαρμογή της οδηγίας 2005/32/ΕΚ του Ευρωπαϊκού Κοινοβουλίου και του Συμβουλίου, όσον αφορά τις απαιτήσεις οικολογικού σχεδιασμού ηλεκτροκινητήρων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2009/125/ΕΚ του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, για τη θέσπιση πλαισίου για τον καθορισμό απαιτήσεων οικολογικού σχεδιασμού όσον αφορά τα συνδεόμενα με την ενέργεια προϊόντα (1), και ιδίως το άρθρο 15 παράγραφος 1,
   Έπειτα από διαβούλευση με το φόρουμ διαβούλευσης για τον οικολογικό σχεδιασμό,
   Εκτιμώντας τα ακόλουθα:
   
               (1)
            
            
               Η πείρα που αποκτήθηκε κατά την εφαρμογή του κανονισμού (ΕΚ) αριθ. 640/2009 της Επιτροπής (2) κατέδειξε την ανάγκη να τροποποιηθούν ορισμένες διατάξεις του κανονισμού (ΕΚ) αριθ. 640/2009 ώστε να αποφεύγονται επιπτώσεις στην αγορά μηχανοκίνητων οχημάτων και στις επιδόσεις των προϊόντων που υπάγονται στον εν λόγω κανονισμό.
            
         
               (2)
            
            
               Οι πρόσφατες εξελίξεις στην αγορά ηλεκτροκινητήρων έχουν επιφέρει αλλαγές στις οριακές τιμές που εφαρμόζονται όσον αφορά το υψόμετρο, τις μέγιστες και ελάχιστες θερμοκρασίες αέρα του περιβάλλοντος και τις θερμοκρασίες του νερού ψύξης, ώστε να θεωρείται ότι ο ηλεκτροκινητήρας λειτουργεί υπό ακραίες συνθήκες και, κατά συνέπεια, χρειάζεται ειδικός σχεδιασμός του. Αυτές οι εξελίξεις πρέπει να αποτυπώνονται στον κανονισμό.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 19 παράγραφος 1 της οδηγίας 2009/125/ΕΚ,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποιήσεις του κανονισμού (ΕΚ) αριθ. 640/2009
   Ο κανονισμός (ΕΚ) αριθ. 640/2009 τροποποιείται ως εξής:
   
               1)
            
            
               Το άρθρο 1 αντικαθίσταται από το ακόλουθο κείμενο:
               «Άρθρο 1
               Αντικείμενο και πεδίο εφαρμογής
               1.   Ο παρών κανονισμός καθορίζει απαιτήσεις οικολογικού σχεδιασμού για την τοποθέτηση στην αγορά και τη θέση σε χρήση κινητήρων, περιλαμβανομένων των κινητήρων που ενσωματώνονται σε άλλα προϊόντα.
               2.   Εξαιρούνται από την εφαρμογή του παρόντος κανονισμού:
               
                           α)
                        
                        
                           κινητήρες κατασκευασμένους να λειτουργούν πλήρως βυθισμένοι σε υγρό·
                        
                     
                           β)
                        
                        
                           κινητήρες πλήρως ενσωματωμένους σε προϊόν (κιβώτιο οδοντωτών τροχών, αντλία, ανεμιστήρα ή συμπιεστή), των οποίων η ενεργειακή απόδοση δεν είναι δυνατόν να υποβληθεί σε δοκιμή χωριστά από το προϊόν·
                        
                     
                           γ)
                        
                        
                           κινητήρες που έχουν ειδικώς κατασκευαστεί να λειτουργούν:
                           
                                       i)
                                    
                                    
                                       σε υψόμετρο που υπερβαίνει τα 4 000 μέτρα από τη στάθμη της θάλασσας·
                                    
                                 
                                       ii)
                                    
                                    
                                       υπό θερμοκρασίες αέρα του περιβάλλοντος που υπερβαίνουν τους 60 °C,
                                    
                                 
                                       iii)
                                    
                                    
                                       υπό μέγιστη θερμοκρασία λειτουργίας άνω των 400 °C·
                                    
                                 
                                       iv)
                                    
                                    
                                       υπό θερμοκρασίες αέρα του περιβάλλοντος μικρότερες από – 30 °C για οποιονδήποτε κινητήρα ή μικρότερες από 0 °C για αερόψυκτο·
                                    
                                 
                                       v)
                                    
                                    
                                       σε περιπτώσεις που η θερμοκρασία του νερού ψύξης στο στόμιο εισόδου σε προϊόν είναι μικρότερη από 0 °C ή υπερβαίνει τους 32 °C· ή
                                    
                                 
                                       vi)
                                    
                                    
                                       σε δυνητικώς εκρήξιμη ατμόσφαιρα, όπως αυτή ορίζεται στην οδηγία 94/9/ΕΚ του Ευρωπαϊκού Κοινοβουλίου και του Συμβουλίου (3)·
                                    
                                 
                     
                           δ)
                        
                        
                           κινητήρες με πέδη,
                           εκτός όσον αφορά τις απαιτήσεις του παραρτήματος I τμήμα 2 σημεία 3 έως 6 και σημείο 12, σχετικά με τις παρεχόμενες πληροφορίες.
                        
                     
                  (3)  ΕΕ L 100 της 19.4.1994, σ. 1.»."
						
            
         
               2)
            
            
               Το παράρτημα I του κανονισμού (ΕΚ) αριθ. 640/2009 τροποποιείται σύμφωνα με το παράρτημα του παρόντος κανονισμού.
            
         Άρθρο 2
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη εφημερίδα της Ευρωπαϊκής Ένωσης.
   Εφαρμόζεται έξι μήνες από την ημερομηνία έναρξης ισχύος.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Ιανουαρίου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 285 της 31.10.2009, σ. 10.
   
      (2)  ΕΕ L 191 της 23.7.2009, σ. 26.
   
      ΠΑΡΑΡΤΗΜΑ
      
         Τροποποιήσεις του παραρτήματος I του κανονισμού (ΕΚ) αριθ. 640/2009
      
      Στο παράρτημα I σημείο 2, μετά το τρίτο εδάφιο παρεμβάλλεται το ακόλουθο εδάφιο:
      
         «Όταν λόγω του μεγέθους της πινακίδας είναι αδύνατον να αναγραφούν όλες οι πληροφορίες που προβλέπονται στο σημείο 1, αναγράφεται μόνο ο ονομαστικός βαθμός απόδοσης (η) υπό πλήρες ονομαστικό φορτίο και ονομαστική τάση (UN)».